kk kk kk kk kk ba kk kk kk kk kk kk kk kk kk kk kk kk cs kk kk kk kk kk kk kk kk kk kk kk ba ba kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk uk kk kk kk kk kk kk kk kk kk kk kk kk kk kk kk kk mk ru kk kk kk kk kk kk uk kk kk kk kk kk kk kk ru kk kk ru kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk ky kk kk kk kk kk kk kk kk kk ky kk kk kk kk kk kk kk kk kk kk kk kk kk kk kk kk kk kk kk tt kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk en kk kk kk kk kk kk be kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky tt kk tyv kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk uk kk kk kk kk ru kk ba kk kk kk en ky kk ky kk kk ky ru kk kk kk kk kk kk ru ky kk kk kk kk kk kk en kk kk kk kk ky ru kk kk kk ky ru kk kk kk kk kk kk tt kk kk kk kk kk kk kk kk kk kk kk ky kk kk kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk uk kk kk kk kk kk kk be kk kk tt kk kk kk kk kk kk tt kk kk kk bg kk kk kk kk kk kk kk kk kk kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk uk kk kk krc kk kk kk kk kk kk kk kk kk kk kk krc kk kk kk kk kk kk kk kk kk kk kk kk uk kk kk en kk kk kk kk kk kk kk kk uk kk kk uk kk kk kk tt kk kk kk kk kk kk kk kk kk kk kk kk kk kk kk kk ru kk uk kk kk kk kk kk kk kk en ky uk kk kk kk kk kk kk kk kk ba kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk kk kk kk kk kk kk kk kk tt kk kk kk tt kk kk kk ky kk kk kk kk kk kk tt kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk uk kk uk kk tt kk kk kk kk kk kk kk bg kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk kk ky uk kk kk kk kk kk kk ba uk uk kk uk kk kk kk kk kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk xal kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk kk kk kk ky kk kk ky kk ky kk kk kk kk kk kk kk kk kk kk kk kk kk kk kk kk en ru kk kk kk kk kk tt kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk bg kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk ky kk kk kk kk kk ru uk kk kk kk kk kk kk sv en kk kk kk kk kk kk kk kk kk kk kk kk kk kk kk kk it kk
Білім беру бағдарламалары Факультеттер және кафедралар
Сiз сайттың ескi нұсқасында отырсыз. Жаңа нұсқасына ɵту үшiн келесiнi басыңыз
Халықаралық ынтымақтастықты және көптілді оқытуды дамыту орталығы
С.Сейфуллин атындағы ҚАТУ ақ ішкі тәртібі туралы
Жұмысқа орналастыру және қызметтік өрлеу
Жоғары оқу орнынан кейінгі білім (магистратура және PhD)
Сәкен Сейфуллинге 125 жыл болды
С.Сейфуллин атындағы ҚАТУ ректорының студенттерге үндеу хаты
Қазақстан Республикасы Президентiнiң халыққа жолдауы жəне бағдарламалары
Жастар ісі жөніндегі комитетінің іс-шаралары туралы ақпарат
Білім алушыларға қызмет көрсету орталығының негізгі функциялары
Білім алушыларға қызмет көрсету орталығының жұмыс кестесі
Бос мемлекеттік білім беру гранттары
Мен келем тау ішінде түнделетіп,
Астымда ақ боз атым сылаң сағым,
Ақ боз ат менің, тұлпарым,
Ән салдым есіп майда жаяулатып,
Толқындай мың, құбылған әнімді естіп,
Тыңдарсың кірпік қақпай ояу жатып.
Ақ боз ат қарар елеңдеп,
Торғындай перде болар түнгі мұнар,
Ерніңнен ішкен балға қанбас құмар.
Құшақтап қанша сүйсең келген сайын,
Шалқыған шіркін көніл емес тынар.
Ақ боз ат қарар елендеп, Үйіңнен шығып көлендеп,
Арқаның Бетпақ деген даласы бар,
Бетпақ - шөл, ойлы-қырлы панасы бар.
Сол шөлде ел жоқ, күн жоқ өсіп-өнген
Жәндіктің киік деген баласы бар.
Ел-жайлау, өзен яки көл болмайды.
Бұтасы қу баялыш, қара жусан,
Сайланып қыс ішінде талай көштік.
Азамат, ат пен айғыр, атан ғана
Шыдар деп қоста отырып, талай дестік.
Жалғыз-ақ құлан, киік шөлге көнген.
Әр ойдан топ-топ болып жусап өрген.
Жалғыз-ақ ел жылында көшіп өтер,
Асығып қар суымен "несіп етер".
Қаптасып, көшкен елмен дамыл алмай,
Мергендер аң ауласып кәсіп етер.
Мергендер дамыл алмай киікті атқан,
Киікті ойлай ма екен таусылар деп,
Бетпақтың көкпек, жусан, шөбі сұйық,
Сол шөпті қорек қылған байғұс киік.
Таңы - аппақ, екі көзі мөлдір қара,
Тигендей емес адам көзі қиып.
Киікті қазақ және дейді бөкен,
Бетпақты бұл бейшара қылған мекен.
Жазасыз жан өлді деп ойлай ма екен?
Бөкеннен сұлу аңды мен көрмедім,
Өзге аңға жануарды тең көрмедім.
Жел түрткен жусаннан да селдіреген.
Азайды соңғы кезде байғұс бөкен,
Бұл күнде келе жатқан жолаушыға,
Кей қазақ әдет қылған киік атып,
Мүйізін пайда қылып, шетке сатып.
Бір жылы Бетпақ шөлде келе жатып.
Бетпақта келе жатты ақсақ киік,
Сандалып қаңғырақтап басын иіп.
Пана іздеп шыбын жанға сүйретіліп,
Мергеннің кеудесіне оғы тиіп.
Тамады қара жерге аққан қаны,
Қиналып ентігеді шыбын жаны.
Боялып ақ денесі қызыл қанға,
Келеді әлі кетіп жығылғалы.
Қиырсыз, Бетпақ дала... қураған шөл...
Жалғыз-ақ сырғандайды қоңылтақ жел.
Меңіреу... тірі жан жоқ... жып-жылмағай.
Ел қайда? Ел алыста - шулаған ел!
Сандалып келе жатты ақсақ киік,
Бір тоқтап, анда-санда әлін жиып..
. Ақбөкен сахаранын бота көзі,
Атты екен қандай мерген көзі қиып?
Келеді қаңғылақтап жалғыз өзі,
Тілі жоқ, құр жүректе айтар сөзі.
Шағады шыбын жанның қиналғанын
Жалғыз-ақ мөлдіреген екі көзі.
Жапанда еш сая жоқ шыбын жанға,
Моншақтап жерге тамған қызыл қанға.
Жапанда басын сүйер тірі жан жоқ,
Әл кетіп сорлы киік жығылғанда!..
Бота көз сахарада қына терген,
Кім екен жапан түзде сені көрген?
Аяныш сезімі жоқ бір қазақ-ау,
Дәл көздеп жүрегіңе атқан мерген!..
Қайрымды қалың елі бар,
Сарыарқа сары белі бар,
Өрісті шалқар көлі бар
Ақ сүтін беріп кешірген,
Мал бағып, шауып ойнаған,
Көк жасыл шебі жайнаған
Жылқы, қой, сиыр, түйелі
Ақ бесікке жат бөпем!
Көк ала иттің құйрығын
Әкең малда тұр шығар
Әкең жүр ғой малменен!
Көсем болар ма екенсің?
Шешен болар ма екенсің?
Тәтті айтқанда бал тамған,
Ащы айтқанда қан тамған
Ақын болар ма екенсің?
Батыр болар ма екенсің?
Нұсқа болар ма екенсің?
Ұста болар ма екенсің?
Зергер болар ма екенсің?
Не қасқа атты Қамбардай,
Аш қылмайтын аң барда,
Мерген болар ма екенсің?
Бар үміті - қарағы,
Михнат шеккен сорлы ана
Ән тасып көкірек кернеген.
Көз жасын көріп сорлының,
Күңіреніп қырда отырып көкірек кернеп,
Ән салдым домбыра алып ырғап, тербеп.
Аузымнан өлеңімді қағып алып,
Ызыңдап кетті жаттап асау жел кеп.
Асау жел саулап жаттап кетті сарнап,
Аралап Сарыарқаны кезіп - шарлап.
Ән салдым қырда отырып көкірек кернеп.
Кім білсе желдің тілін соған арнап.
Сарнайды бүгін жел неге,
Күңіреніп бүгін көл неге,
Күлмеймін бүгін мен неге,
Дәл бүгін неге тым зарлы?
Нені айтып бүгін қоймайды?
Домбыра, кәне, жырлай гор,
Он саусақ билеп зырлай гөр,
Сұр кетіп жерден сарғайды.
Жалаңдап жел де сарнайды!
Қуарған дала сұры жоқ,
Әдемі түрдің бірі жоқ,
Қызықты кезім кетті-ау деп,
Май мен шіркін июньді,
Ойлайды, "әттең етті-ау! " деп.
Қайнатып қанды жас қылған,
Балқытып тәнді мас қылған,
Сумаңдап сырдаң суық жел,
Жоннан жонға қуып жел,
Күн сайын ағаш селдіреп,
Көк бұйра шашы сұйылды,
Оң жоқ түс жоқ сұлайды,
Қойшы жүр қойын каптатып,
Кімге айтса да сыр қылып,
Аш қойшыға нан керек,
Тоңса да қойшы жан керек,
Өң жоқ, түс жоқ сұлайды,
Сорлы әйел тоңып зар қағып,
Қыдырып қыр мен өзекті,
Дірдектеп сорлы неге ерген,
Жалаң бұт анау баласы?
Ермей қайтсін, аш бала,
Ауылда оған пана жоқ.
Жағуға отын және жоқ.
От жанып маздап жайнайды.
Бағады қойын бір жарлы,
Ордада пысынап бай отыр,
Бай маңқиып жай отыр,
"Әй, от жақ!" деп керілед.
Жаз келсе де жарлыға,
Күн туса да зарлыға,
Ауылда әлі теңдік жоқ.
Бұйырған дәмді тата тұр,
Сегіз жыл бұрын қазылған.
Матау көрмей ер жетіп,
Бостандық, кендік, еркіндік –
Бір шұңқыр су, түйір нан
Күл, көмір, қиқым, тоң төсек,
Шалқыған біздің жақтың көлдері бар,
Ағашты биік таулы жерлері бар.
Өзен, су, көлдер жайлап, тау қыстайтын
Меймандос, берекелі елдері бар.
Жат жерде талай елмен болдық таныс.
Жеріне біздің, жақтың лайық ері,
Ер палуан, аңшы-мерген, әншіл, сері.
Жасынан жүйрік мініп өскен бұлан,
Жау жүрек, ер көңілді жігіттері.
Сілтеуші ек құлаш тұлпардай,
Жазушы ек қанат сұңқардай,
Жат жерде талай елмен болдық таныс.
Қыздары біздің жақтың қара қасты,
Тісіне ұқсатарсың, меруерт тасты.
Сымбатты, көркем бойлы тал шыбықтай,
Мамық төс, сұңғақ мойын, сүмбіл шашты.
Жас ерім талдай сәулем-ай.
Аузыңнан шыкқан лебің шекер балдай.
Тулады, орғыды асау –
Орғыды асау айнала –
Алысып асау осқырды –
Жүйткіп, зымырап құлашын керді асау.
Өр не қылмақ асауға?
Жел не қылмақ асауға?
Қатты айқайлап ән салдым.
Салдым күшті дауыспен ән!
Әніме қосылды: кең дала,
Сендерге арналды бұл әндер!
Дүниенің құлдық шынжырын қиратып,
Тұрмыстың таршылық зынданын бұзып,
Көкіректері жанып бақыт іздеген, жастар,
Сендерге арналды бұл әндер!
Кейде жұмсақ, кейде шу.
Кейде дауыл гу де гу.
Сен де көлше шулайсың.
Сәулем, саған не керек!
Жібек желге аш қойын.
Мас қылады иіс майың?
Мас болып тән балқиды.
Байғұс ана хат жазыпты,
Ұмыттың ғой бізді тіпті,
Біз не көрдік жеткеніңнен,
Елге кеп уәз айтпдың.
Балам едің емшек берген,
Түн ұйқымды төрт бөліп,
Анаң едім жапа көрген,
Сені өсіру дерт болып.
Жас күніңде көп ойлаушы ем,
«Арманым жоқ» деп ойлаушы ем,
Қалқам өсер ер жетіп.
Сен жігіт боп жеткен соң,
Сен алысқа кеткен соң.
Талай жылап жүруші едім,
Неге екенін білуші едің,
Сен тұңғышым – марқам едің,
Көрмеп едім жар қызығын,
Бір сен едің тілегім.
Бір сен едің бар қызығым,
Екі көзім төрт болды.
Еш қайғым жоқ сенен өзге
Аш өзегім өрт болды.
Ойла, енді кім мені күтті,
Кетсең «балам» өз алдыңа,
Мен не болам, біл өзің.
Бала едің сен жыламайтын,
Жоқты бар деп сұрамайтын,
Және орынсыз күлмеуші ең.
Ертек айт деп қоймаушы ең.
Тыңдауға бір тоймаушы ең.
Ертек айтсам нанушы едің,
Көзіңде от жанушы еді,
Жаумен ел боп алысқан.
Өңкей бала екіұдай боп,
Кек алуға тегіс сай боп,
Жауға жасақ сайлаушы едің
Сен түсіріп байлаушы едің,
Сөйтіп кейде зорлық көрсең,
Жылап үйге қайтпаушы ең.
Іште сақтап қорлық көрсең,
Жанға шығып айтпаушы ең.
Пәлен жерде сені сырттан,
Маған салып сары уайым,
Сен де «халық биі» болмас па ең,
Болмас па едің комитет,
Елге сен де сый болмас па ең?
Тілімді алсаң нең кетед!
Сені дағы ел қадірлеп,
Түсер еді түрлі сый,
Мал жинар ең, сен де түрлеп,
Оюлы отау, тігіп үй.
Келінім боп күтер ед.
Бар арманым бітер ед.
Ойла, енді кім мені күтті,
Үй іші де тозып бітті,
Бір кеп көрін көзіме.
ТУҒАН ЖЕРІМ – ӨЗ ЕЛІМ
Қайғы ойлаттың естен кетпей туған жер,
Қаны қашты, әм сарғайтты ет пен тер.
Сені ойласам ішім күйер қапа боп,
Жүрегімде түйіншіктей қайғы шер.
Жүрекке ыстық, көзге сүйік өз елім,
Тең құрбыммен қағысып, ойнап жүргенім.
Жап-жалаңаш жайдақ атпен жүздіртіп,
Бәсеке қып, жұмыртқа алған ну көлім.
Өлкелерге ауыл қонған мезгілдер
Майысып бір, кек талдардың басында,
Құстар сайрап, көңіл бұрған мезгілдер.
Сені ойлап күні-түні туған жер,
Қаны қашты, әм сарғайды ет пен тер.
Сені ойласам ішім күйер қапа боп,
Ұйықтасам да еш шықпайсың түсімнен,
Тұрсам-дағы сен кетпейсің есімнен.
Көзден таса қылсам деген жоқ едім,
Шыға алмадым азалдағы кесімнен.
Аяған адам жоқ болды.
Көңілім соған тоқ болды.
Торғайлар кеп ән салды.
Ызғарлы қамау тас үйге
Даладан көгал жас исін,
Болса да алыс қызыл күн,
Патша мен тұтқын теңдігін.
Демін салып майда жел
Отырмын күзет – қамауда
Жеңе алмас, бірақ, еш пенде
Ауылда мехнаттан кетіп аулақ,
Отырсам жүрегімде жалын қаулап,
Ауырған жаныма кеп демін салып,
Жалғыз-ақ сәулем келді көңілімді аулап.
Алдауыш көп достардан күдер үзіп,
Отырсам төңірекке көзім сүзіп:
Сұлуым, ерке сәулем қасыма кеп
Жанымды жадыратты рух кіргізіп.
Дер едің еріген бал бар мінезі,
Жылы жел ескен жазғы — тәтті сөзі.
Қақ жарып қара түнді нұр жайнаған
Жұлдыздай аспандағы екі көзі.
Екі бет саядағы қызыл шие.
Даусы сызылған күй гармоние.
Кең маңдай, екі қасы иген садақ,
Сөйлессең шығар естен сұм дүние.
Махаббат екі ернінде лебі жанған,
Ұқсайды қабысқан гүл шешек жарған.
Құйылған қара шашы екі иініне,—
Қара бұлт аспандағы жел аударған.
Ақ төсі ақ көбіктей толқындағы,
Аққудың ақ мамығы — ақ тамағы.
Арқада тағы өскен, сұлу сәулем,
Көңілімді жадыратшы келіп тағы!
Сағынып, Нұра, мен келдім,
Бұрынғы иең — байғұстың.
Айрылған сенен көп елдің
Мекен болдың бір уақыт
Айырылып сенен бей бақыт
Сырыңды айтшы сен маған,
Айтпасаң да білем мен
Хош, Нұра, тағы көргенше
Есендік берсін бір құдай.
Ескі иең, жүрер құр жылай.
Қолдан келер еш не жоқ,
Жүрек от боп қайнайды.
Көкіректе қайнаған кек оңдыра ма?
Көңілді бір орынға қондыра ма?
Түнерген қара қабақ жадырасын,
Ән салып, күй күйлейтін домбыраға.
Аршадан кертіп жонып тиек салдым,
Ызаны тарқатуға домбыра алдым.
Күңіреніп, көтеріліп, қанат сермеп,
Домбырам, айтшы бәрін біздің халдің!?
Домбыра-ай, күйлер қоссын пернелерің!
Тарқатшы көкіректегі кектің шерін.
Қабақты қарс жауып тұнжырады,
Түнеріп, түгі шығып қайратты ерің.
Домбыра күйлегенде шыққан сарын,
Көкіректен ән салғанда шыққан жалын,
Күйдіріп әм мұздатып жан мен тәнді,
Әлемге біздің халдің айтшы бәрін?!
Келеді мұңды дауыс құлағыма,
Япырым-ай, бір сорлы әйел жылады ма?
Сағынып әлде қымбат бір адамын,
Көл қылып көздің жасын бұлады ма?
Уа, әне сыңқылдаған аққу екен,
Біреуге сәлем айтсам, айтар ма екен?
Әй, аққу, әй, сәлем айт жолыққанда,
Сарыарқа сынсыз сұлу біздің мекен.
Сол жақта естен кетпес бір адам бар —
Сорлы ана, ол сағынып еңіреген зар.
Көкірегі қарс айрылған «уһ» дегенде,
Емес ол опасы жоқ сұм сүйген жар.
Уа, дүние-ай, қанат бітіп құс боп ұшсам,
Сағынған сол байғұсты барып құшсам.
Шипа боп жарақатты жүрегіне,
Құшақтап көкірегіме басып қыссам!
Күрең ат, күрсінесің, зорықтың ба?
Арқадан күдер үзіп торықтың ба?
Мендей-ақ тыныштық таппай елді тастап
Сен-дағы сергелдеңге жолықтың ба?
Күрең ат, жабырқайсың, қамықтың ба?
Сағынып Сарыарқаны тарықтың ба?
Тыныштықтан безіп жүрген бір адаммен
Жолдас боп, арып-ашып талықтың ба?
Күрең ат, жабырқама, арқаң босар,
Үйірден бөлген тағдыр қайта қосар.
Ел-жұртқа есен қайтсақ, тілектестер
Той қылып, алдымыздан бізді тосар.
1919 жыл, қазан, Шөл.
Ел көшкенде кең жайлауға таласып,
Жүк артысар аяқтарын тез басып,
Таң белгісі білінгенде сарғайып,
Ақырындап дүниеге нұр шашып.
Кәрі-жастар жүген алып жүгірер,
Жылқы келіп, ат ұстауға шуласып.
Аттарын ерттеп жүк артқанша ел арты,
Алды кетер шұбатылып бел асып.
Өз-өзімен әлек болар кеп жастар,
Көшке мінген асаулары туласып.
Көш артында қыз-келіншек іркіліп,
Бір жүруге біріне бірі қарасып.
Өзіне-өзі риза бола ыржаңдап,
Қастарында жүрген жігіт жанасып.
Тайға мініп балалар жылқы айдасар,
Ақсақалдар ілгері қоныс сайласар.
Өртеңді өpic, суы тұнық көлге кеп,
Ауыл қонып, үй тігісіп жайласар.
Көлге жауып жылқыларды суарып,
Желі қағып, шалғынға бие байласар.
Атпен барып тұнық жерден су әкеп,
Самауырлар үй алдында қайнасар.
Бұрынғы елден ерулік жеп соңғы ел,
Сары қазы, бағлан етін шайнасар.
Күй шіркін кейде серпіп қылаңдайды,
Кейде пәс, кейде сейдін, сыландайды.
Кейде жай кібіртіктеп, ақсай жылжып,
Кейде ырғып, ақ түлкіше бұландайды.
Сұлуша кейде әсемдеп бұрандайды,
Мәстекше кейде мешел тырандайды.
Кермеге байласаң да жерді тарпып.
Тұлпарша кейде шапшып тұралмайды.
Күй шіркін әуел құлаш салған еді,
Шалықтап өрттей жүйткіп жанған еді.
Тізбектеп біраз жыр ғып алған еді.
Әйткенмен шіркін жүйрік талған еді,
Қарқыннан біраздан соң танған еді.
"Оқ жетпес" ертегісін бітіргенде.
Үзіліп жыр тізбегі қалған еді.
Бас жағы бұл ертектің жазылғалы,
Екі-үш жыл болса-дағы, - кейінгісін
Жазуға қалам алдым қазір ғана...
Сөйлей көр, тіл мен жақ,
Мамық төс, ақ тамақ,
Бұраң бел, құшсақ нақ.
Бар дүние тең келмес
Кел, жаным, көңлімді аш!
Күліп бір нұрың шаш.
Білсін де өзге жас.
Сен бір шоқ қызыл гүл.
Қонған кеп мен бұлбұл.
Сені иіскеп бес мың, жыл.
Сайра да біздің тіл,
Жырла да мың құбыл.
Сәкен Сейфуллинге 125 жыл болды
Бакалавриат Магистратура Докторантура Біліктілікті арттыру Қашықтықтан оқыту
Жазбаша жұмыстарды тексерудің автоматтандырылған жүйесі
Неліктен ҚазАТУ ең үздік таңдау?
Тел: +7 (7172) 31-75-47 қабылдау бөлмесі
Факс: +7 (7172) 31-60-72 қабылдау бөлмесі
Тел.: +7(7172) 31-75-56 қабылдау бөлімі
© «С.Сейфуллин атындағы Қазақ агротехникалық университеті» 2001–2022